CELEX: 32019D0470
Language: el
Date: 2019-03-20 00:00:00
Title: Εκτελεστική απόφαση (ΕΕ) 2019/470 της Επιτροπής, της 20ής Μαρτίου 2019, για την κατάργηση της απόφασης 2005/779/ΕΚ σχετικά με μέτρα για την προστασία της υγείας των ζώων έναντι της φυσαλιδώδους νόσου των χοίρων στην Ιταλία [κοινοποιηθείσα υπό τον αριθμό C(2019) 2045] (Κείμενο που παρουσιάζει ενδιαφέρον για τον ΕΟΧ)

22.3.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 80/49
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2019/470 ΤΗΣ ΕΠΙΤΡΟΠΗΣ
         της 20ής Μαρτίου 2019
         για την κατάργηση της απόφασης 2005/779/ΕΚ σχετικά με μέτρα για την προστασία της υγείας των ζώων έναντι της φυσαλιδώδους νόσου των χοίρων στην Ιταλία
         
            
               [κοινοποιηθείσα υπό τον αριθμό C(2019) 2045]
            
         
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς ελέγχους που εφαρμόζονται στο ενδοενωσιακό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (1), και ιδίως το άρθρο 10 παράγραφος 4·
         Εκτιμώντας τα ακόλουθα:
         
                     (1)
                  
                  
                     Η απόφαση 2005/779/ΕΚ (2) της Επιτροπής εκδόθηκε μετά την εμφάνιση κρουσμάτων φυσαλιδώδους νόσου των χοίρων στην Ιταλία. Θεσπίζει κανόνες για την υγεία των ζώων όσον αφορά τη φυσαλιδώδη νόσο των χοίρων για τις περιφέρειες του εν λόγω κράτους μέλους που αναγνωρίζονται ως απαλλαγμένες από τη φυσαλιδώδη νόσο των χοίρων καθώς και για τις περιφέρειες του εν λόγω κράτους μέλους που δεν αναγνωρίζονται ως απαλλαγμένες από την εν λόγω νόσο.
                  
               
                     (2)
                  
                  
                     Στην Ιταλία εφαρμόστηκε ένα πρόγραμμα για την εκρίζωση και την επιτήρηση της φυσαλιδώδους νόσου των χοίρων επί σειρά ετών, με σκοπό να επιτευχθεί καθεστώς απαλλαγής από τη φυσαλιδώδη νόσο για όλες τις περιφέρειες του εν λόγω κράτους μέλους.
                  
               
                     (3)
                  
                  
                     Η Ιταλία υπέβαλε νέες πληροφορίες στην Επιτροπή όσον αφορά το καθεστώς απαλλαγής από τη φυσαλιδώδη νόσο των χοίρων στην περιφέρεια της Καλαβρίας, οι οποίες αποδεικνύουν την εκρίζωση της νόσου από την περιφέρεια αυτή.
                  
               
                     (4)
                  
                  
                     Αφού εξετάστηκαν οι πληροφορίες που υπέβαλε η Ιταλία και δεδομένων των ευνοϊκών αποτελεσμάτων που προκύπτουν από την εφαρμογή του προγράμματος εκρίζωσης και επιτήρησης, η περιοχή της Καλαβρίας θα πρέπει να αναγνωριστεί ως απαλλαγμένη από τη φυσαλιδώδη νόσο των χοίρων.
                  
               
                     (5)
                  
                  
                     Δεδομένου ότι η φυσαλιδώδης νόσος των χοίρων έχει πλέον εκριζωθεί σε όλες τις περιφέρειες της Ιταλίας, η απόφαση 2005/779/ΕΚ έχει καταστεί άνευ αντικειμένου και θα πρέπει να καταργηθεί.
                  
               
                     (6)
                  
                  
                     Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η απόφαση 2005/779/ΕΚ καταργείται.
         
         
            Άρθρο 2
            Η παρούσα απόφαση απευθύνεται στα κράτη μέλη.
         
         
            Βρυξέλλες, 20 Μαρτίου 2019.
            
               
                  Για την Επιτροπή
               
               Vytenis ANDRIUKAITIS
               
                  Μέλος της Επιτροπής
               
            
         
         
            (1)  ΕΕ L 224 της 18.8.1990, σ. 29.
         
            (2)  Απόφαση 2005/779/ΕΚ της Επιτροπής, της 8ης Νοεμβρίου 2005, σχετικά με μέτρα για την προστασία της υγείας των ζώων έναντι της φυσαλιδώδους νόσου των χοίρων στην Ιταλία (ΕΕ L 293 της 9.11.2005, σ. 28).